Laos

Laos je kontinentalna država u Jugoistočnoj Aziji. Graniči s Mjanmarom na sjeverozapadu, Kinom na sjeveru, Vijetnamom na istoku, Kambodžom na jugu i Tajlandom na zapadu.

Zauzima površinu od 236.800 km2, a, prema procjeni iz 2023, ima 7.852.377 stanovnika.

Glavni i najveći grad države je Vientiane.

 Historija 

U periodu od 14. do 18. vijeka Laos je bio poznat kao Lan Xang ili Zemlja hiljadu slonova.
Laos je postigao svoju nezavisnost 1953. godine, ali tek nakon godina previranja i rata u Vijetnamu, Laos izglasava Ustav kojim postaje narodna republika i koji učvršćuje vodeću ulogu Komunističke partije.

Tai (takođe se piše Dai) su jezička grupa koja potiče iz južne Kine, koja uključuje Lao, Sijamce, narod regije Shan na sjeveroistoku Mjanmara, narod Zhuang iz provincije Guangxi u Kini i narod Tho i Nung iz sjevernog Vijetnama. Pod pritiskom ekspanzije Han Kineza, Tai su počeli da migriraju u jugoistočnu Aziju tokom prvog milenijuma nove ere. Oni su raselili ranije narode (uključujući kulturu željeznog doba koja je napravila velike kamene ćupove po kojima je ravnica tegli u centralnom Laosu dobila ime). Većina Taija je prešla na neki oblik hinduizma. Između šestog i devetog vijeka nove ere budizam je uveden u zemlje u kojima se govori tai i postao je dominantna religija. Međutim, Lao su zadržali mnoge animističke religijske prakse iz predbudističkog doba.

 Geografija 

Laos je jedina država u jugoistočnoj Aziji bez izlaza na more. Geografski se nalazi između 14° i 23° sjeverne geografske širine (s manjom površinom južnije od 14°) i 100° i 108° istočne geografske dužine. Reljef ove države uglavnom se sastoji od niskih planina, obraslih gustim šumama, i u manjoj mjeri od ravnica i visoravni. Rijeka Mekong formira veliki dio zapadne granice s Tajlandom, dok Anamske planine, čiji je najviši vrh Phou Bia (2819 m), čine veći dio istočne granice s Vijetnamom, a planinski lanac Luang Prabang također formira državnu granicu prema sjeverozapadnom dijelu Tajlanda. Na teritoriji Laosa prostiru se i dvije visoravni: Xiangkhoang na sjeveru i Bolaven na jugu. Klima je tropska i pod utjecajem monsuna. Od maja do novembra preovladava izrazito kišni period, nakon čega slijedi sušni period koji traje od decembra do aprila. Lokalna tradicija smatra da postoje tri godišnja doba (kišni, hladni i vrući), jer su posljednja dva mjeseca sušne sezone znatno vrelija od prethodnih četiri mjeseca. Glavni i najveći grad Laosa je Vientiane, a drugi veliki gradovi su: Luang Prabang, Savannakhet i Pakse.

Laoška ​​vlada je 1993. godine 21% od ukupne teritorije države označila kao područje pod zaštitom a vezano za očuvanja staništa. 
Jedna je od četiri države u regionu poznatom kao "Zlatni trougao" (pored Vijetnama Mijanmara i Tajlanda) u kojoj se u velikoj mjeri proizvodi opijum. Prema oktobarskom UNODC-ovom izvještaju mak potreban za proizvodnju opijuma se u Laosu kultiviše na oko 15 km2. Kada su u pitanju geografska područja, može se reći da se Laos sastoji od sjevernog, centralnog i južnog geografskog područja.

 Vlada 

Ustroj vlasti je jednostranački (komunistički) s jednim zakonodavnim domom.

 Političke podjele 

 Privreda 

 Stanovništvo 

 Kultura 

 Turizam 
Turistički sektor je sektor sa ubrzanim rastom. Od 80.000 međunarodnih turista u 1990. godini broj turista je porastao na 1,876 miliona u 2010. godini. Prihodi od turizma u 2010. godini su iznosili 679,1 miliona dolara a predviđa se da će taj iznos rasti do 2020. godine i da će iznositi oko 1,5857 milijardi dolara. U 2010. godini, oko 9% od svih zaposlenih angažovani su u sektoru turizma.
Zvanični turistički slogan je "jednostavno lijepo".

Glavne atrakcije za turiste uključuju:
 budističku kulturu i kolonijalnu arhitekturu u Luang Prabangu; 
 gastronomsku ponudu i drevne hramova u glavnom gradu Vientianeu, 
 odmarališta u Muang Ngoi Neua i Vang Viengu, 
 drevna i moderna kultura i historija u regionu Plain of Jars; 
 historijska mjesta iz Laoškog građanskog rata u Sam Neu; 
 obilazak brdskih plemena u brojnim oblastima uključujući Phongsaly i Luang Namtha; 
 posmatranje tigrova i drugih divljih životinja u Nam Et-Phou Louey; 
 obilazak pećina i vodopada u blizini Thakheka; 
 posmatranje iravadskih delfina i vodopada Khone Phapheng u Si Phan Donu;
 obilazak kompleksa drevnog kmerskog hrama Vat Phou;
 posjeta Bolavenskom platou.

Laos je poznat po izradi lokalnih rukotvorina i proizvoda od svile.

 Također pogledajte 

 Reference 

 Vanjski linkovi 

Chief of State and Cabinet Members 

Country Profile na BBC News
Laos na UCB Libraries GovPubs
Laos u Encyclopædia Britannica
Laos na Tageo
Specialist
Laos National Tourism Administration
Key Development Forecasts for Laos iz International Futures

*
Kategorija:Države svijeta
Kategorija:Države Jugoistočne Azije
Kategorija:Države ASEAN-a
Kategorija:Komunističke države
Kategorija:Države i teritorije osnovane 1949.